
రాజధానిలో యూపీ మహిళ ఆత్మహత్యనార్సింగ్, మే 4: వీసా నిబంధనలతో బెంబేలెత్తిస్తున్న అమెరికా అధ్యక్షుడు ట్రంప్.. పరోక్షంగా ఒక భారతీయ మహిళ ఆత్మహత్యకు కారణమయ్యారు. టీవీ నటుడు ప్రదీప్ ఆత్మహత్య చేసుకున్న నెక్నాపూర్లోని అల్కాపురి కాలనీ(హైదరాబాద్)లోనే ఆ మహిళ ఉరివేసుకుని మరణించింది. గురువారం మధ్యాహ్నం జరిగిందీ విషాదం. హెచ్-1బీ వీసా నిబంధనలను కఠినతరంచేస్తూ ట్రంప్ ఇటీవల కార్యనిర్వాహక ఆదేశాలు జారీచేసిన సంగతి తెలిసిందే. దీంతో.. ఆ వీసా కాలపరిమితి ముగుస్తున్న చాలా మంది భారత్కు తరలి వస్తున్నారు. ఈ క్రమంలో.. పదేళ్లుగా అమెరికాలోని ఒక సాఫ్ట్వేర్ కంపెనీలో పనిచేస్తున్న సంజీవ్ శర్మ కూడా భారత్కు బదిలీ చేయించుకున్నారు. ఆయన సొంతూరు ఉత్తరప్రదేశ్లోని ఫరీదాబాద్. కంపెనీ ఆయన ను హైదరాబాద్కు ట్రాన్స్ఫర్ చేయడంతో.. భార్య రశ్మి, ఇద్దరు పిల్లలతో ఇక్కడికి చేరుకున్నారు. అల్కాపురి కాలనీలో ఒక ఫ్లాట్ కొనుగోలుచేసి అక్కడే ఉంటున్నారు. అయితే, హైదరాబాద్కు రావడం రశ్మికి ఇష్టంలేదని సమాచారం. ఢిల్లీకో, నోయిడాకో, గజియాబాద్కో బదిలీ చేయించుకోవాలని భర్తను బతిమాలినట్టు తెలుస్తోంది. సంజీవ్ శర్మ పట్టించుకోకపోవడంతో ఇద్దరూ తరచుగా గొడవపడేవారు. గురువారం ఉదయంకూడా వారి మధ్య ఘర్షణ జరిగింది. దీంతో మనస్తాపం చెందిన రశ్మి.. భర్త, పిల్లలు షాపింగ్కు వెళ్లిన సమయంలో ఫ్యాన్కు ఉరి వేసుకున్నారు. షాపింగ్ నుంచి వచ్చిన సంజీవ్శర్మ నార్సింగ్ పోలీసులకు సమాచా రం అందించారు. పోలీసులు కేసు దర్యాప్తు చేపట్టారు.

raajadhaanilo up mahila atmahatyanarsing, mee 4: veesa nibandhanalatho bembelettistunna america adhyakshudu trump.. parokshamgaa oka bhaarateeya mahila aatmahatyaku kaaranamayyaaru. tv natudu pradip aatmahatya chesukunna neknaapoorloni alkapuri kaalanee(hyderabad)lone aa mahila urivesukuni maraninchindi. guruvaram madhyaahnam jarigindii vishaadam. hehch-1bee veesa nibandhanalanu kathinataranchestuu trump iteevala kaaryanirvaahaka aadesaalu jaareechesina sangati telisinde. deentho.. aa veesa kaalaparimiti mugustunna chala mandi bhaaratku tarali vastunnaaru. ee kramamlo.. padellugaa americaloni oka saftvare companylo panichestunna sanjiv sharma kuudaa bhaaratku badili cheyinchukunnaru. aayana sonturu uttarapradesloni faridabad. company aayana nu hyderabadku transfer cheyadamtho.. bharya rashmi, iddaru pillalatho ikkadiki cherukunnaru. alkapuri kaalaneelo oka flat konugoluchesi akkade untunnaru. ayithe, hyderabadku ravadam rashmiki ishtamledani samacharam. dhilliko, noidaco, gajiyabadko badili cheyinchukovalani bhartanu batimaalinattu telustondi. sanjiv sharma pattinchukokapovadamtho iddaruu tarachugaa godavapadevaaru. guruvaram udayankuda vaari madhya gharshana jarigindi. deentho manastapam chendina rashmi.. bharta, pillalu shapingku vellina samayamlo fyaanku uri vesukunnaru. shopping nunchi vachina sanjeevsarma norsing polisulaku samacha ram andinchaaru. poliisulu kesu daryaaptu chepattaru.